Individ+og+Samfunn

Sosialisering er en prosess hvor individet tilegner seg kunnskaper, ferdigheter, normer og verdier som kreves for at en selv og samfunnet skal fungere beste mulig. Sosialiseringen foregår hele livet, og vi forandrer oss og endrer våre holdninger etter hvert som vi lærer noe nytt. Den du er akkurat nå, er et resultat av påvirkning fra mennesker du har omgitt deg med i familien, på skolen og i nærmiljøet, arvelige egenskaper, og det du har lest, hørt og sett i massemediene. Vi skiller mellom primærsosialiseringen, den sosialiseringen som foregår i hjemmet, og sekundærsosialiseringen, den sosialiseringen som foregår utenfor hjemmet, blant venner, på skolen, i idrettslaget eller i musikk-korpset. Vi snakke om ulike sosialiseringsagenter som påvirker utviklingen din. Eksempler på sosialiseringsagenter er familie, skole, venner, massemedier, arbeidsplassem og lokalsamfunnet. Mens det tidligere var familien og nærmiljøet som stod for det meste av sosialiseringsprosessen, har massemedier, kjendiser og popstjerner tatt over en stor del av den påvirkningen som foreldrene og venner hadde tidligere. Familien er allikevel fortsatt viktig i sosialiseringsprosessen.
 * Sosialisering**

**Livets lære**
Barn som er vant til spydigheter lærer å bli usikre Barn som er vant til kritikk lærer seg å fordømme Barn som er vant til mistillit lærer å fare med juks Barn som er vant til motvilje lærer seg å hate Barn som er vant til hengivenhet lærer å bli glad i andre Barn som er vant til oppmuntring lærer å vise tillit Barn som er vant til oppriktighet lærer å skjelne sannhet fra løgn Barn som er vant til hjelpsomhet lærer å vise omtanke Barn som er vant til tålmodighet lærer å vise forståelse Barn som er vant til lykke vil finne kjærlighet og skjønnhet Ronald Russell

I tenårene blir vennegjengen en viktig sosialiseringsagent. Ofte blir forholdet til foreldrene problematisk for en periode, en ønsker å løsrive seg-velge selv.

Gjennom sosialiseringsprosessen lærer vi oss å skille mellom hva som er riktig og hva som er galt. Vi blir "gode samfunnsborgere." Reglene som forteller oss hvordan vi skal oppføre oss i forskjellige situasjoner, kaller vi normer. En del normer er uskrevne regler for skikk og bruk, for eksempel hvordan vi skal oppføre oss hjemme og sammen med andre. Det at vi ikke skal snike når vi står i en kø synes de fleste er greit. Dette er uformelle normer. Andre normer er skrevet ned, for eksempel skolereglementent og lover som forbyr narkotika. Dette er formelle normer. Når normene blir en naturlig del av oss selv, sier vi at de har blitt internalisert. Det betyr at uten at vi er klar over det, så oppfører vi oss som forventet. Dersom du bryter normene blir du møtt med reaksjoner. Det kaller vi for sanksjoner. Sanksjoner kan være positive eller negative. Fengselsstraff er et eksempel på en negativ sanksjon. Den kontrollen vi utøver overfor hverandre i dagliglivet, blir kalt sosial kontroll. Vi bruker sanksjoner når det utøves sosial kontroll, altså straff og belønning.
 * Normer og sosial kontroll**